《答陈生心文》
明代·卢龙云

远海缄书一雁传，品题国士忆当年。郁袍未动朱衣赏，蓉镜堪期御墨鲜。

乡似并州心独切，庄如陆氏意俱悬。骅骝本自轻千里，更向长途早着鞭。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。